วาระการประชุมข้าราชการครูและบุคลากรทางการศึกษาโรงเรียนคลองลานวิทยา
ครั้งที่ ๑๐ /๒๕๖๒  
วันศุกร์ที่ ๒ สิงหาคม พ.ศ. ๒๕๖๒   เวลา ๑๑.๐๐ น.
ณ ห้องโสตทัศนศึกษา   โรงเรียนคลองลานวิทยา

ประธานการประชุม	นายสานิต หงษ์สามสิบเจ็ด	ผู้อำนวยการโรงเรียนคลองลานวิทยา
ผู้ประชุม	        	๘๓   คน 
ผู้มาประชุม	   	๗๓   คน
ผู้ไม่มาประชุม	           ๑๐   คน 	ได้แก่	
1. นายกวีวัฒน์	  เงินขาว	ลากิจส่วนตัว
2. นางละเอียด	  โชติน้อย	ไปราชการ
3. นางสาวบุษบา	  แก้วกันทา	ไปราชการ
4. นางสาวสรัญญา	  โกสุมา		ไปราชการ
5. นายชัชชวรรษณ์	  เพ็ชรแก้ว	ไปราชการ
6. นางพรระวี	  คงขำ		ไปราชการ
7. นางสาวชุติมันต์	  สุขรัตน์	ไปราชการ
8. นายสมานชัย	  สุทา		ไปราชการ
9. นางสาวอนุสรา	  สายยาโน	ลาคลอดบุตร
10. นายศักรินทร์	  โพธิ์เพ็ชร์	ช่วยราชการโรงเรียนสักงามวิทยา		

ระเบียบวาระที่ ๑ เรื่องที่ประธานแจ้งให้ทราบ
[bookmark: _GoBack]		๑.๑  พระบรมราโชบายของสมเด็จพระเจ้าอยู่หัวรัชกาลที่ ๑๐ ด้านการศึกษา เป็นการมุ่งเน้นการสร้างพื้นฐานให้แก่ผู้เรียนทั้ง ๔ ด้าน ได้แก่ มีทัศนคติที่ถูกต้องต่อบ้านเมือง  มีพื้นฐานชีวิตที่มั่นคง-มีคุณธรรม  มีงานทำ-มีอาชีพ  และเป็นพลเมืองดี 
		๑.๒  ขอขอบคุณคณะครูทุกท่านที่ได้จัดทำแผนการจัดการเรียนรู้ จากนั้นให้นำแผนการจัดการเรียนรู้ไปใช้จริงในชั้นเรียน ปรับแก้ไขตามสภาพชั้นเรียนไปเรื่อยๆ จากนั้นนำส่วนที่ปรับแก้มาพัฒนาเป็นแผนการจัดการเรียนรู้ที่สมบูรณ์เพื่อใช้ในการสอนต่อไป โดยแผนการจัดการเรียนรู้นี้สามารถนำมาส่งซ้ำได้ ๓ ปี 
ระเบียบวาระที่ ๒ รับรองรายงานการประชุมครั้งที่ ๙/๒๕๖๒
                       ที่ประชุมมีมติ รับรอง
ระเบียบวาระที่ ๓ เรื่องเสนอเพื่อทราบ
 ๓.๑ งานที่เกี่ยวข้องกับกลุ่มบริหารวิชาการ                       
			๓.๑.๑  ข้อราชการจาก สพม.๔๑ 
				นโยบาย สพม.๔๑ เพื่อยกระดับคุณภาพการศึกษา พัฒนาผู้บริหาร ครูและบุคลากรทางการศึกษา พัฒนาระบบดูแลช่วยเหลือนักเรียน พัฒนาระบบสารสนเทศและICT พัฒนาคุณภาพชีวิตที่เป็นมิตรกับสิ่งแวดล้อม และพัฒนาระบบการบริหารจัดการ
				จุดเน้นของ สพม.๔๑ เพื่อน้อมนำศาสตร์พระราชาสู่การพัฒนาอย่างยั่งยืน พัฒนาผู้เรียนให้มีทักษะที่จำเป็นในศตวรรษที่ ๒๑ ผู้บริหาร ครูและบุคลากรทางการศึกษาให้ได้รับการพัฒนาอย่างต่อเนื่อง พัฒนาและขับเคลื่อนระบบดูแลช่วยเหลือนักเรียน สร้างหรือประยุกต์ใช้นวัตกรรมเทคโนโลยีสารสนเทศเพื่อเป็นเครื่องมือในการเรียนรู้และบริหารจัดการศึกษา การบริหารจัดการขยะและสิ่งแวดล้อม และพัฒนาการบริหารและการจัดการศึกษา 
				นโยบายรัฐมนตรีว่าการกระทรวงศึกษาธิการ มีนโยบายที่จะป้องกันสิทธิประโยชน์ของเด็กเป็นกรณีเร่งด่วน อันเนื่องมาจากสภาวะเศรษฐกิจในปัจจุบัน จึงได้กำหนดนโยบายสำคัญดังนี้ ลดภาระค่าใช้จ่ายของเด็กและผู้ปกครอง ป้องกันการทุจริตงบประมาณทางการศึกษา กระจายเงินกองทุนกู้ยืมเพื่อการศึกษาและการใช้คืนของนักเรียน ดูและสวัสดิภาพเด็กนักเรียน และส่งเสริมการศึกษาเพื่อพัฒนาเด็ก  	
				การติดตามการพัฒนาคุณภาพการศึกษาของเขตตรวจราชการที่ ๑๘ ระยะที่ ๓ (มิ.ย. – ก.ย. ๖๒) 
				ปวช. ใน สพฐ. ตามที่กระทรวงศึกษาธิการ(ศธ.)ได้ให้ความเห็นชอบในการเปิดสอนระดับ ปวช.ใน รร.มัธยมศึกษา สังกัดสำนักงานคณะกรรมการการศึกษาขั้นพื้นฐาน(สพฐ.)เพื่อขยายโอกาสทางการศึกษาด้านวิชาชีพให้กับเยาวชนใน รร.ที่อยู่ห่างไกล และไม่มีสถาบันอาชีวศึกษาอยู่ในพื้นที่ หรือมีอยู่ก็ห่างไกลไม่สามารถเดินทางไปเรียนได้ สพฐ.ตกลงใจเห็นชอบให้เปิดสอน โดยให้สำนักงานเขตพื้นที่การศึกษา ประสานขอความร่วมมือและทำความตกลงกับสถานศึกษาอาชีวศึกษาที่อยู่ในเขตพื้นที่
๓.๑.๒  ขอขอบครูที่ส่งแผนการสอน ครั้งที่ ๑ ทุกกลุ่มสาระการเรียนรู้
๓.๑.๓  แจ้งครูผู้สอนทุกคนให้ทราบเกี่ยวกับการ ส่งแผนการสอน ครั้งที่ ๒ ในวันที่ ๒๖ –
๓๐ สิงหาคม ๒๕๖๒
๓.๑.๔  รายงานการวิจัยในชั้นเรียน เพื่อพัฒนาผู้เรียน ทางฝ่ายงานวิชาได้แนบตัวอย่าง
และแบบฟอร์มโครงร่างวิจัยในชั้นเรียนไว้ในเว็บไซต์โรงเรียนเรียบร้อยแล้ว กำหนดส่งวันที่ ๑๐ กันยายน ๒๕๖๒
๓.๑.๕  แจ้งครูผู้สอนทุกคนเกี่ยวกับการจัดทำสื่อ ๑ ชิ้น และทะเบียนสื่อ โดยให้ส่งในวันที่ 
๑๐ กันยายน ๒๕๖๒
๓.๑.๖  การส่ง Book Mark แจ้งครูผู้สอนทุกคนให้กรอกคะแนนถึงกลางภาค และให้
กรอกการเข้าชั้นเรียนถึงวันที่ ๑๖ สิงหาคม ๒๕๖๒ โดยกำหนดส่งไม่เกิน วันที่ ๒๒ สิงหาคม ๒๕๖๒
   			๓.๑.๗  การจัดสอบปลายภาค แจ้งครูผู้สอนทุกคนในแต่ละกลุ่มสาระการเรียนรู้ให้กำหนดเวลาสอบเอง โดยทางฝ่ายวิชาการได้ปรับเวลาสอบให้เหลือ ๓ วัน
๓.๒ งานที่เกี่ยวข้องกับกลุ่มบริหารทั่วไป
· บริหารทั่วไป
			๓.๒.๑  การเข้าร่วมพิธีวันสำคัญของสถาบันพระมหากษัตริย์ ขอความร่วมมือครูที่มีรายชื่อดังที่แจกให้ ให้ปฏิบัติหน้าที่ตามวันที่ได้รับมอบหมาย ถ้าครูคนใดที่ไม่สะดวกเข้าร่วม ให้หาครูคนอื่นแทนเพื่อเข้าร่วมกิจกรรมด้วย
· ฝ่ายกิจการนักเรียน
๓.๒.๒  แจ้งเรื่องการดำเนินงานกีฬาสีภายใน ขอความร่วมมือให้เวลาเรียนนักเรียน
บางส่วนที่เข้าร่วมจัดเตรียมงาน และเรียนเชิญคณะกรรมการทุกคนเข้าร่วมซ้อมพิธีเปิดกีฬาด้วย
๓.๒.๓  แจ้งครูผู้สอนทุกคนให้ทราบ ในวันที่ ๕ – ๖ ในช่วงเช้าเรียนตามปกติ และช่วง
บ่ายจะมีการแข่งขันกีฬาประเภทต่างๆ

  ๓.๓ งานที่เกี่ยวข้องกับกลุ่มบริหารงบประมาณ/กลุ่มบริหารบุคคล
๓.๓.๑  การขอดำเนินการตามแผนปีงบประมาณ 2562 สิ้นสุดแล้วในเดือนกรกฎาคม  
พัสดุกำลังดำเนินการจัดซื้อ/จัดจ้าง หากยังไม่ได้รับพัสดุ ให้ประสานเจ้าหน้าที่พัสดุโดยตรง และให้ทุกกิจกรรมสรุปในรูปของ PECA และประเมินการดำเนินงานด้วย
๓.๓.๒  วัสดุสำหรับการแข่งขันศิลปหัตถกรรม ให้ผู้ที่คาดว่าจะส่งนักเรียนเข้าแข่งขัน 
เตรียมประมาณรายการและราคาวัสดุไว้  เมื่อถึงเวลาดำเนินการจะได้รวดเร็ว
๓.๓.๓  การลงเวลาปฏิบัติราชการใช้การสแกนลายนิ้วมือ  และจะมีการสรุปข้อมูลแต่ละ
บุคคลเป็นรายเดือน ได้แก่  จำนวนวันมาปฏิบัติราชการ/วันลา/ไปราชการ/ขออนุญาตออกนอกฯ/ไม่สแกนกลับ โดยกำหนดให้มาทำงานไม่เกิน ๐๘.๓๐ น. เลิกทำงาน ๑๖.๐๐ น. เป็นต้นไป
			๓.๓.๔  หลังจากการไปพัฒนาตนเอง เช่น ประชุม ฝึกอบรม สัมมนา ให้รายงานตามแบบฟอร์มพร้อมสำเนาเกียรติบัตร(ถ้ามี) โดยครูรัชนีกร พานชัย จะเป็นผู้รวบรวมข้อมูล
                 		๓.๓.๕  แจ้งกำหนดการทัศนศึกษา วันที่ 16-17 สิงหาคม พ.ศ.2562 จ.กาญจนบุรี ดังที่แนบท้ายวาระการประชุม
      
ระเบียบวาระที่ ๔ เรื่องเสนอเพื่อพิจารณา 
		-
ระเบียบวาระที่ ๕ เรื่องอื่นๆ
		-


	ปิดประชุมเวลา ๑๒.๐๗ น.






					ลงชื่อ			         ผู้บันทึกการประชุม
  			     		     (นางสาวพิมพ์ชนก  ปัญญากา)

					ลงชื่อ                                 ผู้ตรวจรายงานการประชุม
					      (นางศิริลักษณ์  เลขะวัฒนะ)
			                       รองผู้อำนวยการฯ กลุ่มบริหารทั่วไป

    					ลงชื่อ                                 ผู้รับรองรายงานการประชุม
        	        			       (นายสานิต หงษ์สามสิบเจ็ด)
            ผู้อำนวยการโรงเรียนคลองลานวิทยา
